b'\n_START_ARTICLE_\nVinograd\n_START_PARAGRAPH_\nVinograd je nasad vinske trte. V njem se prideluje grozdje za predelavo v vino, rozine ali pa se v njem prideluje namizno grozdje. Ob vinogradu pogosto stoji hram ali zidanica, zanj pa je zna\xc4\x8dilen tudi klopotec.\n_START_SECTION_\nZgodovina vinogradni\xc5\xa1tva\n_START_PARAGRAPH_\nKultura vzgajanja vinske trte je stara okoli 9000 let in se je za\xc4\x8dela na bli\xc5\xbejem vzhodu. Od tam se je raz\xc5\xa1irila v sredozemski prostor, v anti\xc4\x8dno Gr\xc4\x8dijo, Rimski imperij, od tam pa tudi na na\xc5\xa1e podro\xc4\x8dje._NEWLINE_Pri nas se za\xc4\x8dne resnej\xc5\xa1i pristop k vinogradni\xc5\xa1tvu v drugi polovici 19. stoletja, ko se na na\xc5\xa1em podro\xc4\x8dju za\xc4\x8dnejo pojavljati prva ve\xc4\x8dja posestva in tudi prve \xc5\xa1ole kletarjenja. Razvoj vinogradni\xc5\xa1tva je za kratek \xc4\x8das prekinil pojav trtne u\xc5\xa1i, ki je v istem \xc4\x8dasu opusto\xc5\xa1ila vinograde v Sloveniji. To je vodilo v popolno obnovo vseh vinogradov in s tem tudi za\xc4\x8detek sortnega pridelovanja grozdja in vzgojo novih vrst trt._NEWLINE_Zavetniki vinogradnikov so sveti Urban, sveti Urh in sveti Martin.'